(6) Մասնակից պետությունները հայտարարում են, որ պարբերական և իսկական ընտրությունների ընթացքում ազատորեն և ազնվորեն արտահայտվող ժողովրդի կամքը իշխանության և ցանկացած կառավարության օրինականության հիմքն է: Մասնակից պետությունները համապատասխանաբար հարգում են իրենց քաղաքացիների իրավունքը` մասնակցելու երկրի կառավարմանը անմիջականորեն կամ ներկայացուցիչների միջոցով, որոնց նրանք ազատորեն ընտրում են ազնիվ ընտրությունների ընթացքում: Նրանք ընդունում են իրենց պատասխանատվությունը իրենց օրենքներին, մարդու իրավունքների բնագավառի միջազգային իրավունքի գծով իրենց պարտավորություններին և իրենց միջազգային պարտավորություններին համապատասխան ժողովրդի կամքի ազատ արտահայտման միջոցով ազատորեն հաստատված ժողովրդավարական կարգերը այն առանձին անձանց, խմբերի կամ կազմակերպությունների գործունեությունից պաշտպանելու և պահպանելու համար, որոնք օգտագործում են կամ հրաժարվում են մերժել ահաբեկչությունը կամ բռնությունը` միտված այդ կարգերի կամ ուրիշ մասնակից պետության նման կարգերի տապալմանը: